RO Jurnalul Oficial al Uniunii Europene C 135/22

Publicarea unei cereri de înregistrare în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

(2007/C 135/09)

Prezenta publicare conferă dreptul de opoziție la cererea de înregistrare, în temeiul articolului 7 din Regulamentul (CE) nr. 510/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

FIȘĂ REZUMAT

REGULAMENTUL (CE) NR. 510/2006 AL CONSILIULUI

„SALATE VON DER INSEL REICHENAU”

NR. CE: DE/PGI/005/0317/27.10.2003

DOP ( ) IGP ( X )

Această fișă rezumat prezintă cu titlu informativ principalele elemente ale caietului de sarcini al produsului.

1. Autoritatea competentă din statul membru:

Denumire: Bundesministerium der Justiz Adresă: D-11015 Berlin Tel. (49-30) 20 25 70 Fax (49-30) 20 25 95 25 E-mail: poststelle@bmj.bund.de

2. Grup:

Denumire: Reichenau-Gemüse eG Adresă: Marktstraße 1 D-78479 Insel Reichenau Tel. (49-7534) 920 00 Fax (49-7534) 92 0020 E-mail: info@reichenaugemuese.de Componență: Producători/prelucrători ( X ) Alte categorii ( )

3. Tipul produsului:

Clasa 1.6: Fructe, legume și cereale, proaspete sau prelucrate

4. Caiet de sarcini:

[rezumatul cerințelor prevăzute la articolul 4 alineatul (2) din Regulamentul (CE) nr. 510/2006]

4.1. Denumire: „Salate von der Insel Reichenau”

4.2. Descriere: Salate von der Insel Reichenau sunt salate originare de pe această insulă din lacul Constance. Gama de salate include varietățile Lactuca sativa (L.) var. capitata (salata frunzoasă, Batavian, Iceberg, Novita) și Lactuca sativa (L.) var. crispa (Lollo rosso, Lollo bionda, Frunze de stejar). Salatele se cultivă exclusiv prin metodele de specifice insulei Reichenau. Trăsăturile lor deosebite se datorează atât condițiilor geografice cât și influenței umane.

4.3. Aria geografică: Insula Reichenau din lacul Constance, Germania.

4.4. Dovada originii: Fiecare ambalaj are câte o etichetă cu numărul de lot emis de organismul de certificare IFS pentru Reichenau Gemüse e.G. Numărul de lot ajută la identificarea exploatației producătoare. Toate exploatațiile sunt situate pe insula Reichenau și cultivă numai parcele de pe teritoriul insulei. Exploatarea parcelelor este atestată de rețeaua hidrografică. Acest sistem de trasabilitate permite stabilirea unei legături incontestabile între produs și aria geografică.

4.5. Metoda de obținere: Salate von der Insel Reichenau sunt produse în conformitate cu Richtlinien für den integrierten und kontrollierten Anbau von Gemüse in Baden-Württemberg zur Verwendung des Qualitätszeichens Baden-Württemberg „Gesicherte Qualität mit Herkunftsangabe” (Orientări privind cultivarea integrată și controlată a legumelor în Baden-Württemberg în scopul utilizării etichetei de calitate și origine Baden Württember). Aceasta înseamnă că utilizarea îngrășămintelor și a produselor de protecție a plantelor este minimă. Solul este cultivat cu atenție, pentru a fi menținut în condiții optime. Extinderea buruienilor este controlată la scară largă prin plivire, etuvare sau ardere, adică prin mijloace mecanice. Solul este analizat în fiecare an, pentru a optimiza folosirea îngrășămintelor. Pentru combaterea paraziților din sere se utilizează insecte benefice. Pe insula Reichenau, salatele care cresc acoperite (în sere sau în adăposturi din plastic) se recoltează între lunile februarie și mai. O a doua perioadă de recoltare pentru salatele acoperite are loc în lunile octombrie, noiembrie și decembrie. Primele salate cultivate în aer liber sub folie de plastic sau prelată textilă se recoltează începând cu lunile aprilie/mai. Sezonul se încheie toamna, odată cu primele înghețuri de noapte (septembrie/octombrie). Salatele se recoltează, în general, la primele ore ale dimineții. Toate operațiunile sunt manuale, inclusiv aranjarea pe paleți. Salata proaspătă, din grădină, se vinde de obicei cu ridicata, neambalată, căpățânile fiind ambalate individual doar la cererea expresă a clienților. Această etapă a activității se desfășoară și manual, pe teren. Toate salatele se spală înainte de a fi livrate angrosiștilor.

4.6. Legătură:

— Legătura naturală: Insula Reichenau dispune de dotările naturale necesare cultivării legumelor. Fiind situată în interiorul lacului Constance, insula se deosebește de alte zone în care se cultivă legume prin condițiile geografice și climatice deosebite (umiditate, căldură, luminozitate) și, deci, îndeplinește foarte bine condițiile naturale pentru cultivarea salatelor frunzoase, care necesită temperaturi relativ ridicate. Suprafața extinsă a lacului Constance asigură suficientă umiditate pe tot parcursul anului. Reflecția razelor de soare în apă creează suficientă luminozitate pentru produse. Lacul Constance are, de asemenea, rolul de depozit de energie termică. Umiditatea, căldura și reflecția luminii au un efect pozitiv asupra climei, creând condiții favorabile creșterii legumelor. La aceste condiții climatice pozitive, cultivatorii adaugă propriile cunoștințe privind creșterea plantelor în tunele de plastic sau sere sau în aer liber, sub înveliș de plastic. Salatele frunzoase se însămânțează exclusiv în soluri asanate termic, prin asanarea termică a solului și fără produse chimice.

— Reputație: Efectul pozitiv al acestor influențe umane și naturale asupra creșterii, a recoltei timpurii, și asupra calității naturale a produselor reprezintă motivul pentru care Salate von der Insel Reichenau sunt renumite în afara granițelor regiunii. Un studiu desfășurat în anul 2000 în rândul comercianților și consumatorilor arată că aceștia din urmă asociază insula Reichenau cu horticultura (insula mai este numită și „Gemüseinsel” — insula legumelor) și apreciază în mod deosebit prospețimea, aspectul și originea produsului. Salate von der Insel Reichenau sunt produse horticole tradiționale care datează din epoca culturii monahale pe insula Reichenau. Abatele Walafrid Strabo a pus bazele culturii zarzavaturilor pe insula Reichenau, în anul 840, prin descrierea grădinii sale în lucrarea „De cultura hortorum”, numită și „Hortulus”. Primele documente privind cultivarea salatei pe insula Reichenau, care descriu o suprafață de un hectar, datează din 1895 [a se vedea H. Glönkler, „Vom Weinbau zum Gemüsebau” (De la viticultură la legume), 1991, p. 60], iar până în anul 1932, această suprafață ajunsese deja la 20 ha (Glönkler, p. 70). În prezent, culturile de salate frunzoase acoperite se întind pe aproximativ 30 ha, iar cele descoperite pe aproximativ 50 ha.

4.7. Organism de control:

Denumire: Regierungspräsidium Karlsruhe, Referat 34 Adresă: D-76247 Karlsruhe Tel. (49-721) 926 37 06 Fax (49-721) 37 05 46 E-mail: abteilung3@rpk.bwl.de

4.8. Etichetare: Salate von der Insel Reichenau g.g.A.

(1) JO L 93, 31.3.2006, p. 12.